रजनीकांत, कमल हासन के बाद अब एआर रहमान भी जल्लीकट्टू के समर्थन में, रखेंगे उपवास  
पोंगल पर खेले जाने वाले परंपरागत खेल जल्लीकट्टू को SC ने बैन किया था
सुपरस्टार रजनीकांत और कमल हासन भी खेल का समर्थन कर चुके हैं
एआर रहमान ने ट्वीट किया कि वह भी तमिलनाडु की भावना का समर्थन करते हैं
I'm fasting tomorrow to support the spirit of
Tamilnadu!

रजनीकांत और कमल हासन के अतिरिक्त रजनीकांत के दामाद व तमिल फिल्म इंडस्ट्री के युवा सितारों में सबसे ज़्यादा मशहूर धनुष और कमल हासन की बेटी श्रुति हासन ने भी जल्लीकट्टू का समर्थन कर रही तमिलनाडु की जनता से सहमति जताई है. राज्य सरकार भी इस मुद्दे पर पूरी तरह जनता के साथ नज़र आ रही है. पिछले कुछ दिनों से पूरे राज्य में जगह-जगह प्रदर्शन हो रहे हैं, और प्रतिबंध को हटाने के साथ-साथ पशु अधिकारों के लिए काम करने वाली संस्था पीपल फॉर एथिकल ट्रीटमेंट ऑफ एनिमल्स (पेटा) पर भी पाबंदी लगाए जाने की मांग की जा रही है.